  Анжелика Тихонова корреспондент Удмуртиысь Сергей Пудов но Арслан Гильмутдинов суй-пыдзыя сӧсыр спортсменъёс пӧлын шоссеын велоспортъя Россилэн чемпионатаз ньыль медаль утӥзы. Ӵошатсконъёс 9-11 оштолэзе Краснодар шаерысь Архипо-Осиповкаын ортчизы. Со сярысь Россиысь паралимпи комитетлэн пресс-службаез ивортӥз. Сергей Пудов С4 классъя 21 иськемъем ас чотаз ӵошатсконын но 70 иськемъем группаен ӵошатсконын зарни медальёс утӥз. Арслан Гильмутдинов С2 классъя 17 иськемъем ас чотаз ӵошатсконын кыкетӥ луиз но 60 иськемъем группаен ӵошатсконын вормиз. Пусъём, ӵошатсконъёсы кунысьтымы 11 улосвылъёсысь 40 спортсменъёс пыриськизы. Тодэ вайытом, Удмуртиысь паравелосипедистъёс трекын Россилэн чемпионатысьтыз куать медаль вайизы.  Тегъёс: Спорт Удмуртия сӧсыръёс велоспорт СергейПудов АрсланГильмутдинов  